Ekspert: – En unik politisk krise i svensk politikk
Det er snart ti uker siden høstens valgthriller begynte, og for tredje gang har sonderingene rundt hvem som blir landets nye statsminister strandet. Bakgrunn: Ekstremt jevnt svensk valg Sentralt i regjeringsfloken står det innvandringskritiske partiet Sverigedemokraterna, som fikk stor nok oppslutning til å blokkere ethvert regjeringsalternativ fra høyre- og venstresiden. Samtidig vil ingen av de øvrige partiene samarbeide med dem. – Sverigedemokraternas store oppslutning er den direkte årsaken til at regjeringsforhandlingene drar ut i tid, konstaterer førsteamanuensis Terje Knutsen ved Institutt for sammenlignende politikk ved Universitetet i Bergen til VG. Tidligere statsminister Göran Persson: Kan bli nyvalg i Sverige Tre svenske partiledere har ledet sonderingene: Ulf Kristersson (M), Stefan Löfven (S) og Annie Lööf (C). Samtlige har mislyktes. Sverige-ekspert: – Usannsynlig at Löfven får støtten som trengs – Dette er en unik politisk krise i svensk politikk, sier Knutsen ved UiB. – Hvem tror du blir den neste personen som skal lede forhandlingene? – Norlén begynner å gå tom for kandidater. Det blir nok sannsynligvis Socialdemokraterna eller Moderaterna som skal forsøke seg en gang til, mener han.Dersom stortingspresidentens forslag til statsminister blir nedstemt i Riksdagen fire ganger, kan et nyvalg bli aktuelt. Tidligere i høst skrev Aftonbladet at hver andre svenske tror dette blir realitet. Et nyvalg har aldri skjedd i moderne tid – sist var i 1958, ifølge Knutsen ved UiB. (Saken fortsetter under valgresultatene) – Når får vi vite svaret? – Det blir bare spekulasjoner, men i løpet av en ukes tid vil nok en ny person få et oppdrag, og vedkommende vil måtte bruke tid på sonderinger. Nå går vi jo mot desember og juletider, så når det eventuelt blir et nyvalg, er usikkert. – Problemet med den fastlåste situasjonen i Sverige , er at et nyvalg sannsynligvis ikke vil løse noen ting. Det vil sannsynligvis gi den samme oppslutningen som man har i Riksdagen i dag.Slik den politiske situasjonen er i Sverige nå, ser eksperten kun to alternativer for å få en levedyktig regjering: – Det ene alternativet er en storkoalisjon mellom Socialdemokraterna og Moderaterna. Det vil sitte langt inne, sier Knutsen og viser til at det ville ha vært som at norske Arbeiderpartiet og Høyre skulle ha gått i regjering sammen. Sverigedemokraterna: – Frp har alltid vært et forbilde for oss Ulempen ville imidlertid ha vært at Sverigedemokraterna, som det eneste reelle opposisjonspartiet, ville fått mye medieoppmerksomhet, ifølge eksperten. (Saken fortsetter under videoen) – De ville ha blitt sett på som det eneste reelle alternativet til regjeringen. Det andre alternativet, ifølge Knutsen, er at høyresiden av svensk politikk bestemmer seg for å snakke med Sverigedemokraterna og gi dem en viss form for innflytelse. Erna om søsterpartiet i Sverige: – Jeg blander meg ikke inn i den typen spørsmål – Det har de fleste borgerlige partiene sagt at de ikke vil gjøre, og da må de i så fall bryte det valgløftet. I en eventuell ny valgkamp vil de kanskje moderere seg.
Sannsynligheten for at det blir nyvalg i Sverige har blitt større, mener norsk ekspert.